《抱清轩》
明代·罗亨信

别构沱江第几湾，卷帘吟眺水云宽。千寻玉练来云汉，万叠银涛绕画阑。

疏雨淡烟秋榻暝，碧天凉月夜窗寒。将军不是沧浪客，好向金门策治安。

作者简介：（1377—1457）广东东莞人，字用实，号乐素。永乐二年进士。授工科给事中。正统五年以右佥都御史巡抚宣府、大同，擢右副都御史。土木之变时，誓诸将死守宣府，人心始定。也先挟英宗至，不纳。据要冲孤城，外御强敌，内屏京师。景帝即位，进左副都御史，寻致仕归，卒于家。有《觉非集》。